section_heading: Životopis
paragraph_text: Živio je u Opatiji do upisa na Akademiju dramske umjetnosti. Dobio je status slobodnjaka i 1998. godine postao je član ansambla &TD gdje je ostao do 2006. Igrao je u svim dramskim kazalištima u Zagrebu, ali i izvan njega. Pokrenuo je nezavisnu kazališnu skupinu Grupa (nekad Grupa i Glumci) i, zajedno sa Zijahom A. Sokolovićem, THEARTO projekt edukacije djece umjetnošću Od 2002. do 2009. godine radio je na Akademiji dramske umjetnosti kao asistent na Katedri scenskog pokreta. U Kolumbiji je boravio na poziv trupe Sankofa s kojima surađuje, a nekoliko godina radio je i u Budimpešti s poznatom kazališnom trupom Árpáda Schillinga, Krétakör. U Mađarskoj je također pokrenuo Thearto projekt na poziv Mu Szinhaz iz Budimpešte. Sudjelovao je u stvaranju klaunske scene u Hrvatskoj surađujući s redateljicom i klaunskom učiteljicom Lee Delong. Godine 2019. u Barceloni je pohađao Nouveau Clown Institute pod vodstvom klauna Janga Edwardsa.